b'\n_START_ARTICLE_\nProvins\n_START_SECTION_\nGeografija\n_START_PARAGRAPH_\nKraj le\xc5\xbei v osrednji Franciji, 48\xc2\xa0km vzhodno od Meluna.\n_START_SECTION_\nAdministracija\n_START_PARAGRAPH_\nProvins je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Chalautre-la-Petite, La Chapelle-Saint-Sulpice, Chenoise, Cucharmoy, Longueville, Mortery, Poigny, Rouilly, Saint-Brice, Saint-Hilliers, Saint-Loup-de-Naud, Sainte-Colombe, Soisy-Bouy in Vulaines-l\xc3\xa8s-Provins z 20.996 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Bray-sur-Seine, Donnemarie-Dontilly, La Fert\xc3\xa9-Gaucher, Montereau-Fault-Yonne, Nangis, Provins, Rebais, Rozay-en-Brie in Villiers-Saint-Georges s 146.975 prebivalci.\n_START_SECTION_\nZgodovina\n_START_PARAGRAPH_\nProvins je bil v \xc4\x8dasu pod oblastjo \xc5\xa1ampanjskih grofov eno glavnih sejemskih mest v \xc5\xa0ampanji._NEWLINE_\xc4\x8ceprav se Provins v dokumentu prvi\xc4\x8d omenja leta 802, je verjetno veliko starej\xc5\xa1i. Vendar pa so prve voja\xc5\xa1ke utrdbe iz tega obdobja. Ker je Provins nastal na kri\xc5\xbei\xc5\xa1\xc4\x8du pomembnih trgovskih poti (sever-jug in vzhod-zahod), se je v srednjem veku (zlasti od 9. do 13. stoletja) tu dogajal eden najve\xc4\x8djih trgov v dr\xc5\xbeavi. \xc5\xa0e danes je mogo\xc4\x8de takratne dogodke v Grange aux D\xc3\xaemes rekonstruirati. Mesto je bilo takrat pod za\xc5\xa1\xc4\x8dito grofov Champagne.'